b'\n_START_ARTICLE_\nBibelskolen i Trondheim\n_START_PARAGRAPH_\nBibelskolen i Trondheim (forkortet: BIT), er en kristen bibelskole i Trondheim. Skolen er en del av den norske pinsebevegelsen og er tilknyttet menigheten Betel Trondheim._NEWLINE_Skolen hadde tidligere navnet Betelinstituttet, men p\xc3\xa5 slutten av 1990-tallet ble det besluttet \xc3\xa5 endre navnet, da forkortelsen BI ofte ble forvekslet med Bedrifts\xc3\xb8konomisk Institutt sin avdeling i Trondheim, som ogs\xc3\xa5 brukte forkortelsen BI. Det nye navnet ble da Trondheim bibel- og misjonsskole ofte forkortet til TBM eller tbm. I 2010 skiftet skolen igjen navn til Bibelskolen i Trondheim._NEWLINE_Skolen ble startet i 1980, og f\xc3\xb8rste rektor var Oddvar Tegnander. I dag er Heidi Midling rektor._NEWLINE_Skolen har fokus p\xc3\xa5 bibelundervisning, aktuelle bibel-relaterte sp\xc3\xb8rsm\xc3\xa5l, misjon, ledertrening, og relevant praksis._NEWLINE_Trondheim bibel- og misjonsskole er godkjent av Kunnskapsdepartementet og Statens l\xc3\xa5nekasse for utdanning, noe som gir rett til stipend og l\xc3\xa5n etter gjeldende regler.'